เยอรมนีระทึก หนุ่มขับรถพุ่งชนคนเดินบนทางเท้ากลางกรุงเบอร์ลิน เจ็บ 7 
หนุ่มขับรถยนต์พุ่งชนผู้คนที่เดินบนทางเท้าใจกลางกรุงเบอร์ลิน บาดเจ็บ 7 ราย ตำรวจเร่งสอบสวนรถคันนี้ที่ติดแผ่นป้ายทะเบียนเอสโตเนีย เบื้องต้นยังไม่พบความเชื่อมโยงกลุ่มก่อการร้าย(26 ก.ค.) เกิดเหตุร้ายแรง รถยนต์ขับพุ่งขึ้นบนทางเท้าชนผู้คนที่กำลังสัญจรไปมาบริเวณใกล้สถานีรถไฟใต้ดินสวนสัตว์บาห์นอฟ ในย่านชาร์ลอตเตนบวร์ก ทางตะวันตกของกรุงเบอร์ลิน ส่งผลให้มีผู้บาดเจ็บ 7 ราย ในจำนวนนี้อาการสาหัส 3 รายโดยคนขับรถถูกเจ้าหน้าที่ตำรวจจับกุมตัวไว้ได้ เป็นชายวัย 24 ปี ขับรถยนต์เมอร์เซเดส-เบนซ์ สีดำ แผ่นป้ายทะเบียนเอสโตเนีย จากการสอบปากคำเบื้องต้น คนขับรถคันดังกล่าวระบุว่า รถยนต์ของเขาเกิดเสียหลักขณะกำลังเลี้ยวโค้งเลยพุ่งขึ้นชนคนบนทางเท้า ขณะที่ตำรวจยังไม่พบความเชื่อมโยงกับกลุ่มก่อการร้าย หรือมีความเกี่ยวข้องกับกลุ่มการเมือง หรือกลุ่มศาสนาแต่อย่างใดอย่างไรก็ตาม ชาวเมืองเบอร์ลินยังคงหวาดวิตกกับเหตุโจมตีที่เกิดขึ้นเมื่อปี 2559 เมื่อมีคนร้ายเป็นผู้ลี้ภัยจากตูนิเซีย ขับรถบรรทุกพุ่งชนคนกลางจัตุรัสที่มีผู้คนพลุกพล่านในตลาดคริสต์มาส ส่งผลให้มีผู้เสียชีวิต 12 ศพ บาดเจ็บนับสิบราย.
หนุ่มขับรถยนต์พุ่งชนผู้คนที่เดินบนทางเท้าใจกลางกรุงเบอร์ลิน ตำรวจเร่งสอบสวนรถคันนี้ที่ติดแผ่นป้ายทะเบียนเอสโตเนีย เบื้องต้นยังไม่พบเหตุเชื่อมโยงกลุ่มก่อการร้าย
เยอรมนี,เบอร์ลิน,ก่อการร้าย,อุบัติเหตุ,ผู้ก่อการร้าย,โจมตี,ข่าวต่างประเทศ